Id-Deċiżjoni tal-Kummissjoni
tat-12 ta’ Ottubru 2000
li temenda d-Deċiżjoni 94/442/KE biex tistabbilixxi proċedura ta’konċiljazzjoni filkuntest ta’ l-awtorizzazzjoni tal-kontijiet tas-Sezzjoni ta’ Garanzija tal-Fond Agrikolu Ewropew ta’ Gwida u Garanzija (FAEGG)
(innotifikata fid-dokument numru K(2000) 2988)
(2000/649/KE)
IL-KUMMISSJONI TAL-KOMUNITAJIET EWROPEJ,
Wara li kkunsidraw it-Trattat li jistabbilixxi il-Komunità Ewropea,
Wara li kkunsidraw ir-Regolament (KE) Nru. 1258/1999 tas-17 ta’ Mejju 1999 dwar il-finanzjament tal-politika agrikola komuni [1], u b’ mod partikolari l-Artikolu 7(5) ta’ dan,
Billi:
(1) Minħabba illi l-metodi ta’ awdizzjoni finanzjarji moderni qed isiru aktar importanti fil-proċedura ta’ l-awtorizzazzjoni ta’ kontijiet tasSezzjoni ta’ Garanzija ta’ l-FAEGG, il-korp ta’ konċiljazzjoni għandu jkun kompost mhux biss minn membri li huma kkwalifikati sew flaffarijiet tas-Sezzjoni ta’ Garanzija ta’ l-FAEGG, imma wkoll minn membri ta’ livell għoli fl-esperjenza prattika ta’ lawdizzjoni finanzjarja. Id-Deċiżjoni tal-Kummissjoni 94/442/KE li tistabbilixxi proċedura ta’ konċiljazzjoni filkuntest ta’ l-awtorizzazzjoni tal-kontijiet tas-Sezzjoni ta’ Garanzija [2] tal-Fond Agrikolu Ewropew ta’ Gwida u Garanzija (FAEGG) għandha tiġi addattata skond dan.
(2) Il-miżuri li għalihom hemm provvediment f’din id-Deċiżjoni huma bi qbil mà l-opinjoni talKumitat għall-Fond ta’ Gwida u Garanzija Agrikola,
ADOTTAT DIN ID-DEĊIŻJONI:
Artikolu 1
Deċiżjoni 94/442/KE hija emendata kif ġej:
L-ewwel subparagrafu ta’l-Artikolu 3(1) huwa mibdul kif ġej:
"Il-Korp għandu jkun kompost minn ħames membri magħżula minn fost persuni magħrufa għal kull garanzija ta’ indipendenza u kwalifiki għolja fl-affarijiet tas-Sezzjoni ta’ Garanzija ta’ l-FAEGG jew fil-prattika ta’ l-awdizzjoni finanzjarja. Għandhom ikunu ċittadini ta’ Stati Membri differenti."
Artikolu 2
Din id-Deċiżjoni tindirizza l-Istati Membri.
Magħmula fi Brussel, fit-12 ta’ Ottubru 2000.